Specialiștii Accuweather arată că primăvara va fi una total atipică.
Potrivit prognozei meteo, temperaturile vor fi cu mult peste limitele normale ale acestei perioade, iar cantitatea de precipitații va fi redusă.
Prognoza meteo ANM. Cum va fi vremea în luna martie
Săptămâna 11.03.2024 – 18.03.2024
Valorile termice vor fi mai ridicate decât cele specifice pentru această săptămână, pe întreg teritoriul României.
Regimul pluviometric estimat pentru acest interval va fi excedentar la nivelul întregii țări.
Săptămâna 18.03.2024 – 25.03.2024
Temperatura medie a aerului va avea valori mai ridicate decât cele normale pentru acest interval, în toate regiunile.
Cantitățile de precipitații vor fi excedentare la nivelul întregii țări.
Săptămâna 25.03.2024 – 01.04.2024
Temperaturile medii vor fi ușor mai ridicate decât cele normale pentru această perioadă, în toate regiunile.
Regimul pluviometric va avea o tendință ușor excedentară în majoritatea regiunilor.
Săptămâna 01.04.2024 – 08.04.2024
Mediile valorilor termice se vor situa ușor peste cele specifice pentru această săptămână, pe întreg teritoriul României.
Cantitățile de precipitații vor fi în general apropiate de cele normale pentru acest interval, în cea mai mare parte a țării.
Prognoza meteo Accuweather de Paște. Cum va fi vremea
Prognoza meteo Accuweather arată că de Paște, în Bucureşti, vremea va fi caldă, cu temperaturi ce depășesc 20 de grade, însă ploile își vor face apariția în toate cele trei zile.
De asemenea, sunt așteptate și descărcări electrice.
În week-endul 4-5 mai, cel al Paștelui, temperaturile vor ajunge chiar și la 19 grade Celsius.
Accuweather prognozează temperaturi de până la 22 de grade în intervalul 6-12 mai 2024.
În 13-19 mai 2024 temperaturile vor ajunge chiar și la 26 de grade, în ziua de duminică.
De asemenea, în intervalul 20-26 mai 2024, vom avea temperaturi generoase de până la 26 de grade, semn că, treptat, vine vara mult așteptată.
În fine, în săptămâna 27 mai-2 iunie 2024 ne putem aștepta la maxime de 25 de grade (minimele fiind de 12 grade), anunță Accuweather.